नई दिल्ली. दिल्ली में इस हफ्ते सुबह और रात के वक्त ठंड महसूस हो सकती है। मौसम में बदलाव के कारण सोमवार को दिल्ली और एनसीआर में बारिश की संभावना है। मौसम विभाग के मुताबिक उत्तर की दिशा से नमी वाली हवाओं ने दिल्ली में दस्तक देना शुरू कर दिया है। रविवार को न्यूनतम पारा सामान्य से दो डिग्री कम के साथ 8.5 डिग्री सेल्सियस रहा। वहीं, सोमवार के बाद भी सुबह बादल छाए रह सकते हैं। मंगलवार से शनिवार तक सुबह के वक्त हल्का कोहरा भी छा सकता है।